Na temelju članka 98.Zakona o odgoju i obrazovanju u osnovnoj i srednjoj školi (NN br.87/08.,86/09.,92/10.,105/10.,90/11.,16/12.,86/12.,94/13. i 152/14) Školski odbor Osnovne škole „Vladimir Nazor „ Slavonski Brod na sjednici održanoj 2015. godine

donosi:

**PRIJEDLOG**

**ODLUKE O IZMJENAMA I DOPUNAMA STATUTA**

**OSNOVNE ŠKOLE „ VLADIMIR NAZOR „ SLAVONSKI BROD**

**Članak 1.**

U članku 11. stavak 3.mijenja se i glasi:

(3) Školski kurikulum donosi prema prijedlogu učiteljskog vijeća i prethodnog mišljenja vijeća roditelja školski odbor najkasnije do 30. rujna tekuće godine.

**Članak 2.**

U članku 24. dodaje se novi stavak koji glasi:

- član školskog odbora može zatražiti od predsjednika školskog odbora da pozove stručnu osobu kada se raspravlja o specifičnim stvarima važnim za nesmetani rad škole.

**Članak 3.**

U članku 30. Statuta dodaje se:

Izvod iz zapisnika sa sjednice učiteljskog vijeća, odnosno sa sjednice vijeća roditelja s popisom imenovanih članova školskog odbora dostavlja se ravnatelju, koji će o provedenom izvijestiti školski odbor na prvoj slijedećoj sjednici školskog odbora.

**Članak 4.**

U članku 38. dodaju se dvije nove stavke koje glase:

2.Materijal za sjednicu se mora dostaviti najkasnije 5 dana prije održavanja predmetne sjednice, a materijale za izmjenu ili dopunu Statuta i općih akata važnih za nesmetani rad škole najkasnije 8 dana prije održavanja sjednice.

3. Ako se postupi suprotno stavku 2. ovoga članka, sjednica će se odgoditi.

**Članak 5.**

U članku 44., stavak 2.Statuta mijenja se i glasi:

Kada se na sjednicama školskog odbora raspravlja i odlučuje o predmetima koji predstavljaju poslovnu ili drugu tajnu prema zakonu, podzakonskom aktu ili ovom Statutu, sjednice se održavaju samo uz nazočnost članova, a nastavak pisanja zapisnika preuzet će jedan od članova školskog odbora.

**Članak 6.**

U članku 46. Statuta, stavak 2. briše se podstavka „ da dnevni red ne bude preopsežan“

**Članak 7.**

U članku 49. dodaje se stavak 3.koji glasi:

3. Prije samog početka sjednice predsjedavatelj je dužan upitati članove školskog odbora imaju li primjedbi da bi se sjednica mogla nastaviti.

**Članak 8.**

U članku 59. dodaje se stavak 4.koji glasi:

4.Sjednica može biti odgođena ako materijal za sjednicu nije dostavljen članovima školskog odbora na vrijeme kako je propisano člankom 38. stavak 2.ovog Statuta.

**Članak 9.**

U članku 63. stavak 4. mijenja se i glasi:

4.Članovi glasuju javno tako da se dizanjem ruke izjašnjavaju za, protiv ili suzdržan po pitanju prijedloga odluke, rješenja ili zaključka.

**Članak 10.**

Članak 79. mijenja se i glasi:

(1) Ravnatelj škole može biti osoba koja ispunjava sljedeće uvjete:

1. ima završen odgovarajući studij za obavljanje poslova učitelja, nastavnika ili stručnog suradnika u školi, a koji može biti sveučilišni diplomski studij, integrirani preddiplomski i diplomski sveučilišni studij, specijalistički diplomski stručni studij ili stručni studij za učitelje kojim se stječe 240 ECTS bodova

2. koja nije pravomoćno osuđena za kaznena djela ili protiv koje nije pokrenut i ne vodi se kazneni postupak zbog počinjenja kaznenih djela iz članka 106. Zakona o odgoju i obrazovanju u osnovnoj i srednjoj školi

3. ima najmanje osam godina staža osiguranja u školskim ili drugim ustanovama u sustavu obrazovanja ili tijelima državne uprave nadležnim za obrazovanje od čega najmanje pet godina na odgojno-obrazovnim poslovima u školskim ustanovama

4. licencu za rad ravnatelja (ova odredba se primjenjuje od 1. siječnja 2017. godine)

(2) Osoba koja nema završen studij iz stavka 1. točka 1. ovoga članka može biti izabrana za ravnatelja ako u trenutku prijave na natječaj za ravnatelja obnaša dužnost ravnatelja u najmanje drugom uzastopnom mandatu, ako ima višu ili visoku stručnu spremu potrebnu za učitelja ili visoku stručnu spremu potrebnu za stručnog suradnika osnovne škole.

**Članak 11.**

Članak 91. stavak 2. se mijenja i dodaje se stavka 3., te dopunjeni članak glasi:

2.Poslove tajnika može obavljati osoba koja je završila: sveučilišni diplomski studij pravne struke ili specijalistički diplomski stručni studij javne uprave

3.Poslove tajnika može obavljati i osoba koja je završila: preddiplomski stručni studij upravne struke, ako se na natječaj ne javi osoba iz stavka 2. ovog članka.

**Članak 12.**

Članak 111. stavak 2. mijenja se i glasi:

2.Na osnovi praćenja i vrednovanja tijekom nastavne godine zaključnu ocjenu iz nastavnog predmeta utvrđuje učitelj, odnosno nastavnik nastavnog predmeta, a ocjenu iz vladanja razredno vijeće na prijedlog razrednika.

**Članak 13.**

Članak 112. Statuta mijenja se i glasi:

(1) Učenik ili roditelj koji nije zadovoljan zaključenom ocjenom iz pojedinog nastavnog predmeta ima pravo u roku od dva dana od završetka nastavne godine podnijeti zahtjev učiteljskom/nastavničkom vijeću radi polaganja ispita pred povjerenstvom.

(2) Polaganje ispita iz stavka 1. ovoga članka provodi se u roku od dva dana od dana podnošenja zahtjeva.

(3) Povjerenstvo čine tri člana koje određuje učiteljsko/nastavničko vijeće.

(4) Ako je povjerenstvo na ispitu utvrdilo prolaznu ocjenu, ocjena povjerenstva je konačna.

(5) U slučaju da je povjerenstvo učeniku utvrdilo ocjenu nedovoljan (1), a učenik ima zaključenu ocjenu nedovoljan (1) iz najviše dvaju nastavnih predmeta, upućuje ga se na dopunski rad.

(6) Način polaganja ispita pred povjerenstvom uređuje se statutom škole.

(7) Učenik ili roditelj koji nije zadovoljan ocjenom iz vladanja može u roku od dva dana podnijeti zahtjev učiteljskom/nastavničkom vijeću radi preispitivanja ocjene. Odluka o ocjeni iz vladanja učiteljskog/nastavničkog vijeća je konačna.

**Članak 14.**

Članak 113. Statuta stavak 2. mijenja se i glasi:

Članove povjerenstva imenuje učiteljsko vijeće u roku 48 sati od primitka zahtjeva iz članka 112. stavka 1. ovoga Statuta.

**Članak 15.**

Članak 121. Statuta stavak 1. mijenja se i glasi:

1.Učenik četvrtog do osmog razreda koji je na kraju nastavne godine ocijenjen iz najviše dva nastavna predmeta ocjenom nedovoljan, a kojem nakon dopunskog rada nije zaključena prolazna ocjena upućuje se na polaganje popravnog ispita.

**Članak 16.**

Članak 122. Statuta stavak 1. mijenja se i glasi:

1.Popravni ispiti održavaju se najkasnije do 25. kolovoza tekuće godine.

**Članak 17.**

U članku 123. briše se stavka 3., te izmijenjen glasi:

(1)Popravni ispit polaže se pred povjerenstvom koje imenuje ravnatelj.

(2)Na polaganje popravnih ispita primjenjuju se članci 113. do 120. ovog Statuta.

**Članak 18.**

U članku 138. dodaje se stavak 3. koji glasi:

3.Donošenjem pravilnika ministar znanosti, obrazovanja i sporta propisat će kriterije za izricanje pedagoških mjera. Stupanjem na snagu pravilnika prestaju važiti članci 138. do 155. ovog Statuta.

**Članak 19.**

U članku 159. dodaje se nova stavka koja glasi:

„- predlaže provedbu i odredišta ekskurzija i izleta“

**Članak 20.**

U članku 196. dodaje se novi stavak koji glasi:

- poslovnik o radu školskog odbora.

**Članak 21.**

Ova Odluka o izmjenama i dopunama Statuta Osnovne škole „Vladimir Nazor“ Slavonski Brod stupa na snagu osmog dana od dana objave na oglasnoj ploči.

**Predsjednica Školskog odbora:**

**Marijana Opačak Orešković**

\_\_\_\_\_\_\_\_\_\_\_\_\_\_\_\_\_\_\_\_\_

Klasa: 015-03/15-01/

Urbroj: 2178/01-15-01/

U Slavonskom Brodu , 2015.